		
RAPORT DE SPECIALITATE
la proiectul de hotărâre privind aprobarea modificării Hotărârii Consiliului Local al Comunei Șoldanu nr. 44 din 27.06.2022

Subsemnatul, Traian HULEA, Secretarul general al Comunei Șoldanu,  
Văzând:
· Proiectul de hotărâre nr. 62 din 15.09.2022 privind aprobarea modificării Hotărârii Consiliului Local al Comunei Șoldanu nr. 44 din 27.06.2022;
· Referatul de aprobare nr. 5455 din 15.09.2022, elaborat de Viceprimarul cu atribuții de primar al comunei Șoldanu Iulian MARIN, prin care se propune aprobarea modificării Hotărârii Consiliului Local al Comunei Șoldanu nr. 44 din 27.06.2022;
· Adresa Asociației de Dezvoltare Intercomunitară „ECOMANAGEMENT SALUBRIS” Călăraşi nr. 561 din 27.05.2022, înregistrată la Primăria Comunei Șoldanu cu nr. 3177 din 27.05.2022;
· Adresa Asociației de Dezvoltare Intercomunitară „ECOMANAGEMENT SALUBRIS” Călăraşi nr. 1120 din 14.09.2022, înregistrată la Primăria Comunei Șoldanu cu nr. 5454 din 15.09.2022;
· Hotărârea Consiliului local al Comunei Șoldanu nr. 15 din 30.04.2008 privind aprobarea asocierii comunei ŞOLDANU cu județul CĂLĂRAŞI și unitățile administrativ-teritoriale de pe raza județului, în vederea constituirii Asociației de Dezvoltare Intercomunitară „ECOMANAGEMENT SALUBRIS” pentru dezvoltarea sistemului de management integrat al deșeurilor și extinderea infrastructurii de management al deșeurilor în județul Călăraşi;
· Hotărârea Consiliului local al Comunei Șoldanu nr. 44 din 27.06.2022 privind aprobarea acordării unui mandat special reprezentantului de drept al Comunei Șoldanu în Adunarea Generală a Asociaților din cadrul Asociației de Dezvoltare Intercomunitară „ECOMANAGEMENT SALUBRIS” Călăraşi, în vederea exercitării votului privind aprobarea modificării tarifelor din contractul de delegare a gestiunii activităților de colectare și transport al deșeurilor în zona 2 Oltenița;
· Considerând întemeiată solicitarea SC Iridex Group SRL de ajustare a tarifelor de colectare și transport al deșeurilor menajere și asimilate deșeurilor menajere, începând cu data de 01.07.2022, ca urmare a creșterii tarifelor de depozitare și pentru protecția mediului, a cheltuielilor cu personalul și transportul, precum și a celor generate de asigurarea cu materii prime, materiale consumabile și piese de schimb și reparații curente ale utilajelor și pentru a evita blocajele în furnizarea serviciilor de salubritate la Comuna Șoldanu.
Verificând prevederile temeiurilor juridice invocate:
· art. 47 alin. (4), art. 58, art. 59 și art. 61 din Legea nr. 24/2000 privind normele de tehnică legislativă pentru elaborarea actelor normative, rerepublicată, cu modificările și completările ulterioare;
· Ordonanței de urgență a Guvernului nr. 74/2018 pentru modificarea și completarea Legii nr. 211/2011 privind regimul deșeurilor, a Legii nr. 249/2015 privind modalitatea de gestionare a ambalajelor și a deșeurilor de ambalaje și a Ordonanței de urgență a Guvernului nr. 196/2005 privind Fondul pentru mediu;
· art. 8 alin. (3) lit. d) și lit. k), art. 10 alin. (5) și alin. (51), din Legea nr. 51/2006 a serviciilor comunitare de utilități publice, republicată, cu modificările și completările ulterioare;
· Legii nr. 101/2006 a serviciului de salubrizare a localităților, republicată, cu modificările și completările ulterioare;
· art. 16 și art. 21 din Anexa nr. 2 la Hotărârea Guvernului nr. 855/2008 pentru aprobarea actului constitutiv-cadru și a statutului-cadru ale asociațiilor de dezvoltare intercomunitară cu obiect de activitate serviciile de utilități publice, cu modificările și completările ulterioare;
· art. 20 și art. 21 din Statutul Asociației de Dezvoltare Intercomunitară “ECOMANAGEMENT SALUBRIS;
· art. 84, art. 91, art. 129 alin. (1), alin. (2) lit. d), alin. (7) lit. i) şi n) și ale art. 132 din Ordonanța de urgență a Guvernului nr. 57/2019 privind Codul Administrativ, cu modificările și completările ulterioare.
Analizând conținutul:
· Adresei SC Iridex Group SRL nr. 219 din 12.07.2022 prin care solicită aprobarea ajustării tarifelor de colectare și transport al deșeurilor menajere și asimilate deșeurilor menajere, începând cu data de 01.07.2022;
· Adresei SC Iridex Group SRL nr. 258 din 28.07.2022 prin care revine cu clarificări la adresa 219 din 12.07.2022.
Față de elementele prezentate, în temeiul dispozițiilor art. 139 alin. (1) coroborat cu art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, constat că proiectul de hotărâre nr. 62 din 15.09.2022 privind aprobarea modificării Hotărârii Consiliului Local al Comunei Șoldanu nr. 44 din 27.06.2022, nu contravine prevederilor actelor normative analizate nici prin conținut, nici prin redactare, îndeplinind cerințele de legalitate, că acesta îndeplinește cerințele de oportunitate și necesitate și propun Consiliului Local al Comunei Șoldanu adoptarea unei hotărâri privind 62 din 15.09.2022 privind aprobarea modificării Hotărârii Consiliului Local al Comunei Șoldanu nr. 44 din 27.06.2022, în forma inițiată.
Secretarul general al Comunei Șoldanu,
Traian HULEA
